cyanic-selkie/wikianc huggingface dataset:
புதுச்சேரித் தலைமைத் தேர்தல் அலுவலர்
தலைமைத் தேர்தல் அலுவலர் அ அதிகாரி (சி.இ.ஒ.- மா.த.தே.அ) இந்தியத் தலைமைத் தேர்தல் ஆணையத்தால், ஆணையரால் நியமிக்கப்படுகின்றார். இவர்களின் பணி ஆட்சிப் பகுதியில் நடைபெற்கின்றத் தேர்தலை மேற்பார்வையிடுவது, வழிகாட்டுவது, கண்காணிப்பது மற்றும் கட்டுபடுத்துவது. புதுச்சேரியிலும் இவ்வலுவலரால் இப்பணி மேற்கொள்ளப்படுகின்றது. தலைமைத் தேர்தல் அலுவலர் பொதுவாக இந்திய ஆட்சிப் பணிப் பட்டயம் பெற்றவர்களே அலுவலர்களாக நியமிக்கப்படுவர்.
புதுச்சேரியின் தலைமைத் தேர்தல் அலுவலராக திரு. எஸ். குமாராசாமி இ.ஆ.ப தற்பொழுது பொறுப்பு வகிக்கின்றார்.
ஜெபர்சன் நகரியம், நியூ செர்சி
ஜெபர்சன் நகரியம் ( Jefferson Township ) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் மோரிசு கவுன்டியில் அமைந்துள்ள ஒரு நகரியம் ஆகும்.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 21,314 ஆகும். ஜெபர்சன் நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 544.7 குடிமக்கள் ஆகும்.
மேற்கோள்கள்
பகுப்பு:மோரிசு மாவட்ட நகரங்கள்
கடுகூர் வத்தாடி கோயில்
கடுகூர் வத்தாடி கோயில் தமிழ்நாட்டில் அரியலூர் மாவட்டம், கடுகூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வத்தாடி சுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மரியோ வில்லவராயன்
மரியோ வில்லவராயன் (Mario Villavarayan, பிறப்பு: ஆகத்து 22 1973), இலங்கை கொழும்பைப் பிறப்பிடமாகக் கொண்ட துடுப்பாட்டக்காரர். இவர் 116 முதல்தர துடுப்பாட்டப் போட்டிகளிலும், 58 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1998/99-2004/05 பருவ ஆண்டுகளில், இலங்கை சிங்களீஸ், புளும்பீல்ட், கொழும்புப் விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:1973 பிறப்புகள் பகுப்பு:வாழும் நபர்கள்
கரடிசித்தூர் கோதண்டராமர் கோயில்
கரடிசித்தூர் கோதண்டராமர் கோயில் தமிழ்நாட்டில் விழுப்புரம் மாவட்டம், கரடிசித்தூர் என்னும் ஊரில் அமைந்துள்ள ராமர் கோயிலாகும்.
வரலாறு
இக்கோயில் பதினேழாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
மேற்கோள்கள்
பகுப்பு:விழுப்புரம் மாவட்டத்திலுள்ள ராமர் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அம்பேத்கர் இன்றும் என்றும் (தொகுப்பு நூல்)
அம்பேத்கர் இன்றும் என்றும் என்ற தொகுப்பு நூலை விடியல் பதிப்பகம் வெளியிட்டுள்ளது. ரூபாய் 300 மதிப்புள்ள இத்தொகுப்பு நூல் 594 பக்கங்கள் கொண்டது.
மகாராஷ்டிர அரசு வெளியிட்ட அம்பேத்கர் நூல்களிலிருந்து மொழி பெயர்க்கப்பட்டு, அம்பேத்கர் அறக்கட்டளை  வெளியிட்டுள்ள தமிழ் நூல்களிலிருந்து தேர்ந்தெடுக்கப்பட்ட சில கட்டுரைகள் இந்நூலில் தொகுக்கப்பட்டிருக்கின்றன. இந்நூல் இந்து சமயத்தின் புதிர்கள், பண்டைய இந்தியாவில் புரட்சியும் எதிர்ப்புரட்சியும், தீண்டாமை என மூன்று பகுதிகளாகப் பிரிக்கப்பட்டிருக்கிறது.
நூலின் உள்ளடக்கம்
இந்நூலின் முதல் பகுதியில் வேதங்களின் உள்ளடக்கமும், இரண்டாம் பகுதியில், பௌத்த சமயத்தின் வீழ்ச்சி குறித்தும், இந்து சமய இலக்கியங்களான பகவத் கீதை, வேதாந்த சூத்திரங்கள், மகாபாரதம், இராமாயணம், புராணங்கள் ஆகியவை குறித்தும், மூன்றாவது பகுதியில் தீண்டாமை குறித்தும் அம்பேத்கர் எழுதிய கருத்துக்கள் இடம் பெற்றுள்ளன.
மேற்கோள்கள்
பகுப்பு:தமிழ் நூல்கள் பகுப்பு:அம்பேத்கர்
எசுப்பானியா தேசிய காற்பந்து அணி
எசுப்பானியத் தேசிய கால்பந்து அணி (Selección de fútbol de España) பன்னாட்டு கால்பந்துப் போட்டிகளில் எசுப்பானியாவின் சார்பாக விளையாடும் அணி ஆகும். இதனை எசுப்பானிய அரச கால்பந்துக் கூட்டமைப்பு நிர்வகித்து வருகிறது. தற்போதைய பயிற்றுனராக வின்சென்ட் டெல் பாஸ்க் இருக்கிறார். இந்த எசுப்பானிய அணியை பொதுவழக்கில் La Roja ("சிவப்பு"), La Furia Roja ("சிவப்பு வெறி"), La Furia Española ("எசுப்பானிய வெறி") எனக் குறிப்பிடுகின்றனர். 1904இல் பன்னாட்டுக் கால்பந்து சங்கங்களின் கூட்டமைப்பில் உறுப்பினராக இணைந்தது. இதுவரை நடைபெற்ற 19 உலகக்கோப்பை காற்பந்து போட்டிகளில் பதின்மூன்றிலும்  14 ஐரோப்பியப் போட்டிகளில் ஒன்பதிலும் பங்கேற்றுள்ளது. மூத்த மற்றும் இளைய அணிகள் மொத்தம் 73 பன்னாட்டு கோப்பைகளை வென்றுள்ளன.
எசுப்பானியா 2010 உலகக்கோப்பை மற்றும் யூரோ 2012 கோப்பைகளை வென்று உலகக்கோப்பை மற்றும் ஐரோப்பியக் கோப்பைகளின் நடப்பு  வாகையாளராவர். உலக எலோ தரவரிசையில் இரண்டாமிடத்தில் உள்ளனர். பிபா உலகத் தரவரிசையில் முதலாமிடத்தில் உள்ளனர். மேலும் யூரோ 2008இல் வென்றமையால் தொடர்ந்து மூன்று பன்னாட்டுக் கோப்பைகளை வென்ற ஒரே தேசிய அணியாக விளங்குகின்றனர். 29 போட்டிகளில் தொடர்ந்து தோல்வியடையாத அணியாக உள்ளனர். இவற்றால் காற்பந்து விமரிசகர்களும், வல்லுனர்களும் முன்னாள் விளையாட்டாளர்களும் தற்போதைய எசுப்பானிய அணியை எக்காலத்திலும் உலகக் கால்பந்து வரலாற்றிலேயே மிகச்சிறந்த அணியாக மதிப்பிடுகின்றனர்.
மேற்சான்றுகள்
பகுப்பு:தேசியக் கால்பந்து அணிகள் பகுப்பு:எசுப்பானிய காற்பந்தாட்ட அணிகள் பகுப்பு:எசுப்பானியாவில் விளையாட்டு
பிரித்தானிய வெப்ப அலகு
பிரித்தானிய வெப்ப அலகு (பி.டி.யூ அல்லது BTU or Btu = British thermal unit) என்பது ஆற்றலை அளக்கும் ஓர் அலகு. "வெப்ப அலகு" என்று குறிப்பிட்டாலும், இது ஓர் ஆற்றல் அலகு. இவ் ஆற்றல் அலகானது ஒரு பவுண்டு எடையுள்ள நீரை, சீரழுத்த நிலையில், 1°F உயர்த்தத் தேவையான ஆற்றல் ஆகும். இவ்வலகு பெரும்பாலும் கனடா, அமெரிக்கக் கூட்டு நாடுகள், ஐக்கிய இராச்சியம் போன்ற ஆங்கிலம் பேசும் நாடுகளில், நீரைச் சூடேற்றும் கருவிகள், காற்றுபதனக் கருவிகள், அறையைச் சூடேற்று/குளிர்விக்கும் கருவிகள் போன்றவற்றை விற்பனை செய்யும் தொழிலகங்களில் பரவலாகப் பயன்படுத்தும் ஓர் ஆற்றல் அலகு. அறிவியலில் இவ் அலகைப் பயன்படுத்துவதில்லை. அறிவியலில் ஆற்றலை அளக்க SI அலகான ஜூல் பயன் படுகின்றது. ஒரு பிரித்தானிய வெப்ப அலகு (பி.டி.யூ) என்பது ஏறத்தாழ 1055 ஜூல் ஆகும். வேறு ஒரு வெப்ப அலகாகிய கலோரி கணக்கில் ஒரு பி.டி.யூ என்பது 252.16 கலோரிக்கு ஈடு.
பிரித்தானிய வெப்ப அலகானது, திறன் (ஆற்றுதிறன்) அளவீடுகளிலும் பயன்படுகின்றது. ஒரு மணி நேரத்தில் ஓராயிரம் பி.டி.யூ செலவானால் அது 293 வாட்டுக்கு ஈடாகும். (1000 BTU/h = 293 W). இவ்வகை திறன் அலகுகள் (பி.டி.யூ/மணி) அடுப்பு, வீட்டை சூடேற்றும் உலைகள், வீட்டுத்தோட்டத்தில் உணவை வாட்டும் உலைத் தளங்கள் (பார்பிக்யூ, barbecue), காற்றுப்பதனக் கருவிகள் முதலானவற்றில் பயன்படுத்துகிறார்கள். இப்படி ஒரு மணி நேரத்தில் செலவாகும் பி.டி.யூ என்னும் திறன் அலகையும் பேச்சு வழக்கில் துல்லியம் இல்லாமல், குழப்பம் தருமாறு பி.டி.யூ (BTU) என்றே அழைக்கும் வழக்கும் உள்ளது. ஆனால் திறன் என்பது பி.டி.யூ/மணி (BTU/h ) ஆகும்.
வெளி இணைப்புகள்
பகுப்பு:ஆற்றல் அலகுகள் பகுப்பு:பிரித்தானிய அலகுகள் பகுப்பு:அமரிக்காவில் வழங்கும் அலகுகள்
சிறிகௌரி சாவந்த்
சிறிகௌரி சாவந்த் அல்லது கவுரி சாவந்த் இந்தியாவின் மும்பையைச் சேர்ந்த ஒரு திருநங்கை செயற்பாட்டாளராவர். திருநங்கைகள் மற்றும் எச்.ஐ.வி/எய்ட்ஸ் நோயால் பாதிக்கப்பட்டவர்களுக்கு உதவும் சகி சார் சௌகியின் இயக்குனராக பணியாற்றி வருகிறார். விக்ஸ் விளம்பரத்தில் நடித்துள்ள இவர்,  மகாராஷ்டிராவில் தேர்தல் ஆணையத்தின் நல்லெண்ண தூதராக நியமிக்கப்பட்டது குறிப்பிடத்தக்கது.
ஆரம்ப கால வாழ்க்கை
கணேஷ் என்ற ஆணாக மஹாராஷ்டிரத்தின் புனேயில் காவல் துறை அதிகாரியின் மகனாகப் பிறந்த சாவந்த், அங்கேயே வாழ்ந்துள்ளார். அவருக்கு ஏழு வயதாக இருந்தபோது அவரது தாயார் இறந்துவிட்ட காரணத்தினால், பாட்டியால் வளர்க்கப்பட்டுள்ளார், ஆனாலும் குடும்பத்தினருக்கு தொல்லையாக இருக்க வேண்டாமென எண்ணி, தனது பதினான்காம் வயதிலேயே வீட்டை விட்டு வெளியேறியுள்ளார்.
ஆக்டிவிசம்
2000 ஆம் ஆண்டு, சகி சார் சௌகி என்ற அறக்கட்டளையை கவுரி நிறுவியுள்ளார்.இந்த தன்னார்வ தொண்டு நிறுவனம், பாதுகாப்பான உடலுறவை ஊக்குவிக்கிறது மேலும் திருநங்கைகளுக்கு உடல்நல மற்றும் மனநல ஆலோசனைகளை வழங்கி வருகிறது. 2014 ஆம் ஆண்டில், திருநங்கைகளின் தத்தெடுப்பு உரிமைக்காக இந்திய உச்ச நீதிமன்றத்தில் மனு தாக்கல் செய்த முதல் திருநங்கை ஆவார். உச்ச நீதிமன்றம் திருநங்கைகளை மூன்றாம் பாலினமாக அங்கீகரித்த தேசிய சட்ட சேவைகள் ஆணையத்தின் வழக்கில் கவுரியும் முக்கிய மனுதாரர். இவ்வாறு திருநங்கைகளின் பல்வேறு உரிமைகளுக்காக, சட்ட போராட்டங்களை நடத்தியுள்ளார்.2008ஆம் ஆண்டு காயத்ரி என்ற குழந்தையின் தாயார் எய்ட்ஸ் நோயால் இறந்ததையடுத்து, அவரை சட்டப்படி தத்தெடுத்துள்ளார்.
பொழுதுபோக்கு துறையில்
2017 ஆம் ஆண்டு, விக்ஸ் விளம்பரத்தில் கவுரி மற்றும் அவரது வளர்ப்பு மகளின் கதையும் இடம்பெற்றது. இந்த விளம்பரம் விக்ஸ்ஸின் 'டச் ஆஃப் கேர்' என்ற பிரச்சாரத்தின் ஒரு பகுதியாக இருந்துள்ளது.
கவுரி சாவந்த்தின் கதாபாத்திரமாக,பிரபல நடிகை சுஷ்மிதா சென் நடித்துள்ள தளி(கைதட்டல்) என்ற வலைத்தொடர் 2023 ஆம் ஆண்டு, டிசம்பரில் வெளியானது.
புதுவை சட்டப் பேரவைத் தலைவர்
புதுவை சட்டப் பேரவைத் தலைவர்
இந்தியாவில் இருக்கும் ஒவ்வொரு மாநில மற்றும் ஆட்சிப்பகுதி அரசின் சட்டமன்றத்திற்கும் இந்தியத் தேர்தல் ஆணையத்தால் நடத்தப்பட்ட சட்டமன்றத் தேர்தலில் தேர்வு செய்யப்பட்ட உறுப்பினர்களில் இருந்து சட்டப்பேரவைத் தலைவர் ஒருவர் தேர்வு செய்யப்படுகிறார். இவர் சட்டமன்றக் கூட்டத்திற்குத் தலைமைப் பொறுப்பை ஏற்றிருப்பதுடன் கூட்டங்களின் போது உறுப்பினர்களின் கருத்துக்களை பதிவேடுகளில் சேர்க்கவும் தேவையற்ற கருத்துக்களை நீக்கவும் அதிகாரம் பெற்றவராக இருக்கிறார். இதுபோல் உறுப்பினர்கள் மீது கொண்டு வரப்படும் முறையீடுகளின் அடிப்படையில் உறுப்பினர்களை தற்காலிகமாகவோ கூட்டத் தொடர் முழுமைக்குமோ கலந்து கொள்ளத் தடைவிதிக்கும் அதிகாரமுடையவராகவும் இருக்கிறார்.
மேலும் அரசியல் கட்சி சார்பாகப் போட்டியிட்டு வெற்றிபெற்று சட்டப்பேரவை உறுப்பினராக இருந்த போதிலும் சட்டமன்றத்திலும், வெளியிடங்களிலும் பதவிக்காலம் முடியும் வரை கட்சி சார்பற்றவராகவே நடந்து கொள்ளவேண்டும் என்கிற விதிமுறையையும் இவர் கடைப்பிடிக்க வேண்டியவராயிருக்கின்றார்.
செட்டிபாளையம்
செட்டிபாளையம் (ஆங்கிலம்:Chettipalayam), இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டம், மதுக்கரை வட்டத்தில் இருக்கும் ஒரு பேரூராட்சி ஆகும்
அமைவிடம்
செட்டிபாளையம் பேருராட்சி கோயம்புத்தூருக்கு தெற்கில் 20 கி.மீ. தொலைவில் அமைந்துள்ள இரண்டாம் நிலை பேருராட்சியாகும். பல்லடம் - கொச்சி  இணைப்பு நெடுஞ்சாலையில் அமைந்துள்ள இப்பேருராட்சியில் லார்சன் அன் டியூப்ரோ நிறுவனம் உள்ளது. இதனருகே உள்ள பிற நகரங்கள் பொள்ளாச்சி 35 கி.மீ., திருப்பூர் 45 கி.மீ. தொலைவில் உள்ளது. இதனருகே அமைந்த தொடருந்து நிலையம் 8 கி.மீ. தொலைவில் உள்ள போத்தனூரில் உள்ளது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி  2,841  வீடுகளும்,  10,366 மக்கள்தொகையும் கொண்டது.
ஆதாரங்கள்
பகுப்பு:கோயம்புத்தூர் மாவட்டத்தில் உள்ள பேரூராட்சிகள்
தருபாதுக திச்சன்
தருபாதுக திச்சன், கி.மு. 47 ஆம் ஆண்டு இலங்கையின் அனுராதபுரத்தை ஆண்டு வந்த அரசன் ஆவான். இவனுக்கு முன்பு வடுகன் ஆட்சிபீடம் ஏறியிருந்தான். இவனுக்குப் பின் நிலியன் என்பவன் ஆட்சிபீடம் ஏற்னான்.
வெளி இணைப்புக்கள்
பகுப்பு:அனுராதபுர மன்னர்கள் பகுப்பு:விசய வம்ச அரசர்கள்
சமிந்த விடனபதிரன
சமிந்த விடனபதிரன (Chaminda Vidanapathirana, பிறப்பு: சனவரி 25 1983), இலங்கை மொரவக்கயைப் பிறப்பிடமாகக் கொண்ட துடுப்பாட்டக்காரர். இவர் 82 முதல்தர துடுப்பாட்டப் போட்டிகளிலும், 63 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2002/03, 2011 பருவ ஆண்டுகளில், இலங்கை சிங்களீஸ் விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:1983 பிறப்புகள் பகுப்பு:வாழும் நபர்கள்
மாநில நெடுஞ்சாலை 95 (தமிழ்நாடு)
மாநில நெடுஞ்சாலை 95 அல்லது எஸ்.எச்-95 (SH 95) என்பது, இந்தியாவின் தமிழ்நாடு மாநிலத்தின் நாமக்கல் மாவட்டத்தில் மோகனூர் என்னும் இடத்தையும், இராசிபுரம் என்ற இடத்தையும் இணைக்கும் மோகனூர் - நாமக்கல் - சேந்தமங்கலம் - இராசிபுரம் சாலை ஆகும். இதன் நீளம் 54  கிலோமீட்டர்கள்.
புபொப 7
புபொப 7 (NGC 7) என்று பட்டியலிடப்பட்டுள்ள சுருள் விண்மீன் பேரடை சிற்ப விண்மீன் குழாமில் காணப்படுகிறது. 1834 ஆம் ஆண்டில் ஆங்கிலேய வானியல் வல்லுநர் சான் எர்ச்செல் அக்காலத்திலிருந்த 18.7 அங்குல தெறிப்புவகைத் தொலைநோக்கியின் உதவியால் இவ்வானுறுப்பைக் கண்டுபிடித்தார். வானியலாளர் சுடீவ் காட்லீப் இவ்விண்மீன் பேரடை பெரியது என்றாலும் பால்வெளி கண்ணோட்டத்தில் விளிம்பு நிலையில் உள்ளதாகவும் நேரடியான புறப்பார்வையின் மூலமாகப் பார்த்து இவ்விண்மீன் பேரடையை எவ்வாறு உற்று நோக்கமுடியும் என்றும் ஐயத்தை முன்வைக்கிறார்.
மகாராட்டிர சட்டமன்றத் தேர்தல், 2019
மகாராட்டிர சட்டமன்ற தேர்தல், 2019 என்பது மகாராட்டிரா மாநிலத்தில் அக்டோபர் 21, 2019 அன்று நடைபெற்ற சட்டமன்றத் தேர்தல் ஆகும். இத்தேர்தலின் வாக்கு எண்ணிக்கை அக்டோபர் 24, 2019 அன்று நடைபெற்றது. இத்தேர்தலில் பாசக அதிக தொகுதிகளை கைப்பற்றியது. ஆனால் அரிதி பெரும்பான்மை கிடைக்கவில்லை.
2014 ஆம் ஆண்டு தேர்தல்
2014ஆம் ஆண்டு நடைபெற்ற சட்டமன்ற தேர்தலில் பெரும்பான்மையான இடங்களை வென்ற பாசக, சிவசேனா கூட்டணி ஆட்சியில் உள்ளது. முதலமைச்சராகக் பாசக கட்சியைச் சேர்ந்த தேவேந்திர பட்னவீஸ் உள்ளார். இதன் பதவிக்காலம் 2019, நவம்பர் 9 அன்று முடிவடைகிறது
தேர்தல் ஆணைய அறிவிப்பு
மராட்டியத்தில் உள்ள 288 சட்டப்பேரவை தொகுதிகளில் 29 தாழ்த்தப்பட்டோருக்கும், 25 மலைவாழ் மக்களுக்கும் ஒதுக்கப்பட்டுள்ளது.
சிவசேனா-பாசக
1989 ஆண்டு முதல் தொடரும் பாசக சிவசேனாவின் 30 ஆண்டுகால கூட்டணி 2019 ஆம் ஆண்டு தேர்தலிலும் தேசிய ஜனநாயகக் கூட்டணி தொடர்கிறது என அறிவித்தனர்.
காங்கிரசு - தேசியவாத காங்கிரசு கூட்டணி
காங்கிரசு மற்றும் தேசியவாத காங்கிரசு இணைத்து ஐக்கிய முற்போக்குக் கூட்டணி என்ற பெயரில் போட்டியினர்.
மேற்கோள்கள்
பகுப்பு:மகாராட்டிர சட்டமன்றத் தேர்தல்கள் பகுப்பு:மகாராட்டிர சட்டமன்றம்
கோடாங்கிபட்டி ஊராட்சி
கோடாங்கிபட்டி ஊராட்சி (Kodangipatti Gram Panchayat), தமிழ்நாட்டின் தேனி மாவட்டத்தில் உள்ள போடிநாயக்கனூர் வட்டாரத்தில் அமைந்துள்ளது. இந்த ஊராட்சி, போடிநாயக்கனூர் சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 7090 ஆகும். இவர்களில் பெண்கள் 3502 பேரும் ஆண்கள் 3588 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தேனி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கின்னெலோன், நியூ செர்சி
கின்னெலோன் ( Kinnelon ) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் மோரிசு கவுன்டியில் அமைந்துள்ள ஒரு தன்னாட்சியுள்ள நகரம் ஆகும்.
பரப்பளவு
2010இன் மதிப்பீட்டின் அடிப்படையில் இது 19.19 சதுர கிலோ மீற்றர் பரப்பளவைக் கொண்டுள்ளது. இதில் 17.99 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 1.20 சதுர கிலோ மீற்றர் பிரதேசம் நீரினால் சூழப்பட்டுள்ளது.
மேற்கோள்கள்
பகுப்பு:மோரிசு மாவட்ட நகரங்கள்
பூமலை
வலது|thumb|200x200px|பூலையிலிருந்து ஒரு காட்சி thumb|பூமலாவில் உள்ள போதை மறுவாழ்வு மையம் பூமலை (மலையாளம் : പൂമല) என்பது தென்னிந்தியாவின், கேரளத்தின், திரிசூர் மாவட்டத்தில் உள்ள ஒரு கிராமமாகும். இது திருச்சூர் நகரத்திலிருந்து 11 கி.மீ. தொலைவில் உள்ளது.
சொற்பிறப்பியல்
பூமலை என்ற பெயர் பூவம் மரத்திலிருந்து வந்தது (பூக்க மரம்), இது ஒரு காலத்தில் இங்கு ஏராளமாக இருந்தது. இங்கு வாழ்பவர்கள் இந்த பெயரானது 'பூவன் பழம்' ( வாழைப்பழ வகை) என்பதிலிருந்து வந்தது என்றும் குறிப்பிடுகின்றனர். இந்த வாழை இங்கு பெருமளவில் வளர்க்கப்பட்டதாம்.
விளக்கம்
நடு திருவிதாங்கூரிலிருந்து வந்த கிறிஸ்தவ குடியேறிகள் இப்பகுதியில் குடியேறும் வரை பூமலை பொதுவாக ஒரு காடாக இருந்தது. இது இந்தியாவின் பிரபலமான சுற்றுலா மலை வழிடங்களில் ஒன்றாகும். இங்கு பயணிகளை ஈர்க்கும் பகுதிளில் முனியறையும்( துறவி ஒருவர் தியானித்த குகை) அடங்கும். பூமலைவின் தெற்குப் பகுதியில் உள்ள சிறிய அணை உள்ளது துவக்கத்தில் நீர்ப்பாசன நோக்கங்களுக்காக மட்டுமே இது கட்டப்பட்டது, பின்னர் சிறு நீர்ப்பாசனத் துறையால் நிர்வகிக்கப்பட்டது. இன்று, இது வளர்ந்து வரும் சுற்றுலாத் தலமாகவும் உள்ளது, ஏனெனில் திரிசூரின் மாவட்ட சுற்றுலா மேம்பாட்டுக் குழு (டி.டி.பி.சி) அணையின் சுற்றுப்புறங்களை அழகுபடுத்துவதற்காக 2008 இன் துவக்கத்தில் 50 லட்சம் மதிப்பிலான திட்டங்களை மேற்கொண்டது. பூமலை அணையை ஒரு சுற்றுலா மையமாக அதிகாரப்பூர்வமாக உள்துறை அமைச்சர் கொடியேரி பாலகிருஷ்ணன் 21 மார்ச் 2010 அன்று அறிவித்தார். இந்த அணை கடல் மட்டத்திலிருந்து 94.50 மீட்டர் உயரத்தில் அமைந்துள்ளது. அதன் வடக்கே மற்றொரு அணையான, பத்தழகுண்டு உள்ளது, இது தற்போது நீர்ப்பாசனத்திற்காக மட்டுமே பயன்பட்டுவருகிறது. இங்கு பரம்பாயி, பூமலை, சோட்டுபாறை என்னும் சில கிராமங்கள் உள்ளன. இப்போது இந்த கிராமங்கள் எல்லாம் பூமலை என்று ஒன்றாக அழைக்கப்படுகின்றன. பூமலையிலும், இதைச் சுற்றியுள்ள முக்கிய சுற்றுலா தலங்களாக செப்பாரா குகைகள், பத்தழகுண்டு அணை, பம்பூரம்பாபாறை போன்றவை ஆகும். பூமலையில் இரண்டு பள்ளிகள் மற்றும் ஒரு பொறியியல் கல்லூரி உள்ளது.
பூமலை பெஸ்ட் என்பது ஆண்டுதோறும் இங்கு நடத்தப்படும் ஒரு நிகழ்வாகும். இது மாவட்டம் மற்றும் சுற்றியுள்ள சுற்றுலாப் பயணிகளை ஈர்க்கிறது. இந்த நிகழ்வில் உணவு, பொழுதுபோக்கு போன்ற பலவற்றோடு சுமார் ஒரு வாரம் நீடிக்கும்.
பகுப்பு:கேரள மலைகள் பகுப்பு:திருச்சூர் மாவட்டத்தில் உள்ள ஊர்களும் நகரங்களும்
ஈரானில் நீர்ப்பாசனம்
ஈரானில் நீர்ப்பாசனம் (Irrigation in Iran) 89,930 கிலோமீட்டர்2 பரப்பளவுப் பகுதிக்கு பாசன வசதியை அளிக்கிறது. நீர்ப்பாசனப் பரப்பளவின் அடிப்படையில் ஈரான் ஐந்தாவது இடம் பிடிக்கும் நாடாகக் கருதப்படுகிறது.
அலை நீர்ப்பாசனம்
குசெசுதான் மாகாணத்திலுள்ள அபதான் தீவு (படம் 1) அர்வாந்து, பாக்மான்சிர் என்ற இரண்டு ஆறுகளுக்கு இடையில் அமைந்துள்ளது. அர்வாந்து ஆறு (அரபி: Shatt al-Arab) ஈரான், ஈராக் நாடுகளுக்கு இடையில் ஓர் எல்லையாக உருவாகி இயூபிரடீசு, டைகிரிசு ஆறுகளிலிருந்து தண்ணிரைப் பெற்றுக் கொள்கிறது. ஈரான் – ஈராக் போரின் போது ஏராளமான பேரீச்ச மரங்கள் அழிக்கப்பட்டன என்றாலும் அபதான் தீவில் பரவலாக பேரீச்சம் பழத்தோட்டங்கள் செழித்து உள்ளன. பாலைவன வகை காலநிலை நிலவும் அபதான் தீவின் இச்செழிப்பிற்கு அலை நீர்ப்பாசனமே காரணமாகும்.
பேரீச்சம் மரவளையங்கள்
அபதான் தீவில் தொடங்கும் பேரீச்சமர வளையங்கள் தென்கிழக்கில் அர்வாந்து ஆற்றின் கரை நெடுகிலும் 40 கிலோமீட்டர் தொலைவிற்கு நீண்டும், உட்புறச் சாலைகளால் சூழப்பட்டும் காணப்படுகின்றன. பேரீச்சமர வளையங்கள் 2 கிலோமீட்டர் முதல் ஆறு கிலோமீட்டர் வரை அகலத்தில் வேறுபடுகின்றன. சராசரியாக இந்த அகலப் பரப்பு நான்கு கிலோமீட்டர் இருப்பதாகக் கொள்ளலாம். ஆற்று வளைவுகளில் உள்ள குழிந்த பகுதிகளில் இவ்வளையத்தின் அகலம் பெரியதாகவும், குவிந்த பகுதிகளில் இவ்வளையங்களின் அகலம் சிறியதாகவும் உள்ளன. மேலும், குவிந்த பகுதிகளில் அதிக அணைக்கரைகளும் நில அமைவுகளும் காணப்படுகின்றன. அபதான் தீவில், சுமார் 16,000 எக்டேர் பரப்பளவில் பேரீச்ச மரவளையங்கள் தழைத்தோங்கி வளர்ந்துள்ளன. 6x6 மீட்டர் இடப்பரப்பில் ஒவ்வொரு மரமும் ஆரோக்கியமாக வளர்கின்றன. ஒரு எக்டேருக்கு தோராயமாக 300 பேரீச்ச மரங்கள் வரை காணப்படுகின்றன. பேரீச்சம் மரம் ஒன்று 200 கிலோகிராம் பழங்களை உற்பத்தி செய்கிறது. ஒரு எக்டேர் பரப்பில் சுமார் 60 டன் பழங்கள் இங்கு உற்பத்தியாகின்றன.
ஓதக் கால்வாய்கள்
ஓதக் கால்வாய்கள் திட்டத்தின் வரைபடத்தில் (படம் 2) காட்டப்பட்டுள்ளது. இட அமைப்பைச் சார்ந்து அவற்றின் நீளம் 2 முதல் 6 கிலோ மீட்டர் வரை மாறுபட்டும் 50 முதல் 60 மீட்டர் இடைவெளியுடனும் அவை  அமைந்துள்ளன.
ஆற்றங்கரை நெடுகிலும் ஓதக்கால்வாய்கள் அணைக்கரை மண்ணை வெட்டி வழி் உண்டாக்கி உதவி செய்கின்றன.(படம்:3) வடிநிலத்தின் மண் எங்கிருந்து வண்டலும் சேறும் கலந்த சதுப்புநிலமாகத் தொடங்குகிறதோ அங்கு அவை இப்பணியை நிறுத்திக் கொள்கின்றன.
மண்ணின் பண்புகள்
கடல் அலை தடுப்பு மண்ணின் குறிப்பிடத்தக்க சில பண்புகள் (படம் 5) இல் காட்டப்பட்டுள்ளது. நன்கு பண்படுத்தப்பட்ட மண் 1 மீட்டருக்கும் அதிகமான அளவில் தடிமனைப் பெற்றுள்ளது. இதன் வழியாக தண்ணீர் உள்ளேயும் வெளியேயும் எளிமையாக நகரமுடியும்.
ஓதங்கள்
ஓத நகர்வுகள் 2 மீ சராசரியைக் கொண்டுள்ளன, பள்ளங்கள் பொங்கித்தாழும் ஏற்ற இறக்கங்களின் ஒப்புருவாக்கச் சராசரியாக எண்ணிக்கை படம் 6 இல் காட்டப்பட்டுள்ளது.கடலில் இருந்து பல்வேறு தொலைவுகளில் ஒரு நதி வெளியேற்றுவதற்கான ஒப்புருவாக்கங்கள் டப்ளோ மாதிரி வடிவில் உருவாகின்றன.
மேற்கோள்கள்
பகுப்பு:ஈரானில் நீர்ப்பாசனம்
பஸ்கொடை பிரதேச செயலாளர் பிரிவு
பஸ்கொடை பிரதேச செயலாளர் பிரிவு (Pasgoda Divisional Secretariat, පස්ෙගොඩ ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள மாத்தறை மாவட்டத்தில் உள்ளது. இப்பிரிவு துணை நிர்வாக அலகுகளாக 43 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 58869 ஆகக் காணப்பட்டது.
பொய்யூர் சுப்ரமணியசுவாமி கோயில்
பொய்யூர் சுப்ரமணியசுவாமி கோயில் தமிழ்நாட்டில் அரியலூர் மாவட்டம், பொய்யூர் என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சுப்பிரமணிய சுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:அரியலூர் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கிரிசாந்த உக்வத்த
கிரிசாந்த உக்வத்த (Krishantha Ukwatte, பிறப்பு: மே 13 1979), இலங்கை குருனாகலையைப் பிறப்பிடமாகக் கொண்ட துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2008/09 பருவ ஆண்டுகளில், இலங்கை இராணுவ விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:1979 பிறப்புகள் பகுப்பு:வாழும் நபர்கள்
ஊரகம் மலை
thumb|கில்லினனக்கோட்டில் இருந்து ஊரகம் மலைகளின் தோற்றம் ஊரகம் மலை (மலையாளம் : ഊരകം മല) என்பது இந்தியாவின், கேரளத்தின், மலப்புறத்துக்கு அருகே உள்ள ஒரு மலை ஆகும். இது நெடியிருப்பு மற்றும் கண்ணமங்கலம் கிராமங்களின் எல்லையில் உள்ள ஊரகம் என்ற கிராமத்தில் உள்ளது. இந்த மலையை வேங்கரா மற்றும் பனக்காடு இடையேயான மலப்புறம் - பரப்பநங்காடி மாநில நெடுஞ்சாலையிலிருந்து காணலாம். இந்த நெடுஞ்சாலையிலிருந்து மலையின் உச்சி 6 கி.மீ தொலைவில் உள்ளது. மலையின் உச்சியில் ஒரு சமண கோயில் உள்ளது. இது சுமார் 2000 ஆண்டுகள் பழமையானது எனப்படுகிறது.
பிரெட்டன் வுட்சு முறைமை
பிரெட்டன் வுட்சு முறைமை  (Bretton Woods system) இருபதாம் நூற்றாண்டின் நடுப்பகுதி காலத்தில் உலகின் பெரும் முன்னேற்றமடைந்த நாடுகளில் வணிக மற்றும் பொருளியல் தொடர்புகளுக்காக ஏற்படுத்தப்பட்ட விதிகளை நிலைநிறுத்தும் நிதி மேலாண்மை முறைமையாகும்.தன்னாட்சி பெற்ற நாடுகளிடையே முற்றிலும் கலந்துரையாடி ஏற்படுத்தப்பட்ட நிதி மேலாண்மை அமைப்பிற்கு பிரெட்டன் வுட்சு முறைமை ஓர் முதல் எடுத்துக்காட்டாகும்.
இரண்டாம் உலகப் போர் நடந்து கொண்டிருக்கும்போதே பன்னாட்டு பொருளாதார அமைப்புகளை வலுப்படுத்தி மீளமைக்க 44 நேச நாடுகளைச் சேர்ந்த 730 பேராளர்கள்  அமெரிக்காவின் நியூ ஹாம்சயரில் பிரெட்டன் வுட்சு நகரிலுள்ள மவுண்ட் வாஷிங்டன் தங்குவிடுதியில் ஐக்கிய நாடுகள் செலாவணி மற்றும் நிதி மாநாட்டில் பங்கேற்று உரையாடினர். 1944ஆம் ஆண்டு சூலை மாதத்தின் முதல் மூன்று வாரங்களில் இவர்களின் கலந்துரையாடலின் பயனாக கையெழுத்தானதே பிரெட்டன் வுட்சு உடன்பாடுகள்.
பன்னாட்டுச் செலாவணி அமைப்பை கட்டுப்படுத்த வேண்டிய விதிகள், அமைப்புகள் மற்றும் செயல்முறைகளை நிறுவிட பிரெட்டன் வுட்சு திட்டவியலாளர்கள், தற்போது உலக வங்கிக் குழுமத்தின் அங்கங்களாக உள்ள, பன்னாட்டு நாணய நிதியம் (IMF) மற்றும் பன்னாட்டு புனரமைப்பு மற்றும் மேம்பாட்டு வங்கி (IBRD) ஆகியவறை உருவாக்கினர். இவை தேவையான அளவில் நாடுகள் ஏற்புறுதி வழங்கிபின் 1945ஆம் ஆண்டிலிருந்து செயலாற்றத் தொடங்கின.
பிரெட்டன் வுட்சு முறைமையின் முதன்மை சிறப்புக்கூறுகளாக ஒவ்வொரு உடன்பட்ட நாடும் தங்கள் நாணயக் கொள்கையை டாலருடன் இணைத்த நாணய மாற்று வீதம் இருக்குமாறு அமைத்துக் கொள்வதை கட்டாயமாக்குவதும் பன்னாட்டு நாணய நிதியம் தற்காலிக கையிருப்புத் துண்டை சரிசெய்ய கடன் தருவதுமாகும்.
ஆகத்து 15, 1971 அன்று ஐக்கிய அமெரிக்கா யாரையும் கலக்காது தன்னிச்சையாக தனது டாலரை தங்கத்திற்கு மாற்றக்கூடிய தன்மையை விலக்கிக் கொண்டது. இதனால் "பிரெட்டன் வுட்சு முறைமை முடிவிற்கு வந்தது;டாலர் அமெரிக்க அரசு வழங்கும் உறுதிமொழியை மட்டும் கொண்ட தாள் நாணயமாக மாறியது". நிக்சன் அதிர்ச்சி என அறியப்பட்ட இந்த நிகழ்வு பல நாடுகளையும் டாலரை மட்டுமே சார்ந்திருக்க வேண்டிய நிலையை உருவாக்கியது.
வெளியிணைப்புகள்
பகுப்பு:பன்னாட்டு பொருளியல் பகுப்பு:பன்னாட்டு வணிகம் பகுப்பு:நாணய மாற்றுச் சந்தை பகுப்பு:உலக வங்கி பகுப்பு:உலகப் பொருளாதார முறைமை
சுமித் திலகரத்ன
சுமித் திலகரத்ன (Samith Tillakaratne, பிறப்பு: நவம்பர் 20 1978), இலங்கை காலியைப் பிறப்பிடமாகக் கொண்ட துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2000/01 பருவ ஆண்டுகளில், இலங்கை தமிழ்யூனியன் விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:1978 பிறப்புகள் பகுப்பு:வாழும் நபர்கள்
செட்டித்தாங்கல்
செட்டித்தாங்கல் (ஆங்கிலம்:Chettithangal), இந்தியாவின் தமிழ்நாடு மாநிலத்தில் அமைந்துள்ள வேலூர் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 6029 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். செட்டித்தாங்கல் மக்களின் சராசரி கல்வியறிவு 70% ஆகும், இதில் ஆண்களின் கல்வியறிவு 79%,  பெண்களின் கல்வியறிவு 60% ஆகும். இது இந்திய தேசிய சராசரி கல்வியறிவான 59.5% விட கூடியதே. செட்டித்தாங்கல் மக்கள் தொகையில் 10% ஆறு வயதுக்குட்பட்டோர் ஆவார்கள்.
ஆதாரங்கள்
பகுப்பு: தமிழ்நாடு மாநிலத்திலுள்ள ஊர்களும் நகரங்களும்
நாரலப்பள்ளி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மத்தூர் ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
இம்ரத் கான்
இம்ராத் கான் (Imrat Khan) (17 நவம்பர் 1935 – 22 நவம்பர் 2018) ஒரு இந்திய சித்தார் கலைஞரும் சுர்பகார் கலைஞரும், இசையமைப்பாளருமாவார். இவர் சித்தார் மேதையான உஸ்தாத் விலாயத் கானின் தம்பியாவார்.
பயிற்சியும் ஆரம்பகால வாழ்க்கையும்
முகலாய ஆட்சியாளர்களின் அரசவை இசைக்கலைஞர்களுக்கு, பல தலைமுறைகளாக அதன் வேர்களைக் கண்டுபிடிக்கும் இசைக் கலைஞர்களின் குடும்பத்தில் 1935 நவம்பர் 17 அன்று கொல்கத்தாவில் இம்ரத் கான் பிறந்தார். இவர் பாரம்பரிய இசைக்கலைஞர்களின் இம்தட்கானி கரானா (பள்ளி) என்று அழைக்கப்படும் எட்டாவா கரானாவைச் சேர்ந்தவர். இவரது தந்தை இனாயத் கான் (1895-1938), இவரது காலத்தின் முன்னணி சித்தார் மற்றும் சுர்பகார் கலைஞராக அங்கீகரிக்கப்பட்டார். இவருக்கு முன்பு இவரது தாத்தா இம்தாத் கான் (1848-1920) இருந்தார். 1944 ஆம் ஆண்டில், குடும்பம் இவரது மூத்த சகோதரர் விலாயத் கானுடன் மும்பைக்கு குடிபெயர்ந்தது. அங்கு சகோதரர்கள் இருவரும் தங்கள் மாமா வாகித் கானிடமிருந்து சித்தார் வாசிப்பைக் கற்றுக்கொண்டனர். 1952 ஆம் ஆண்டில், விலாயத்தும் இவரும் கொல்கத்தாவிற்கு ஒன்றாகச் சென்றனர். இவர்கள் பல ஆண்டுகளாக ஒன்றாக நிகழ்ச்சிகளை வழங்கியுள்ளனர். இரு சகோதரர்களும் 1956 இல் சோவியத் ஒன்றியம் மற்றும் கிழக்கு ஐரோப்பாவிற்கான முதல் கலாச்சார தூதுக்குழுவின் ஒரு பகுதியாக இருந்தனர்.
தனி தொழில் மற்றும் மரபு
1961 முதல், இம்ராத் கான் தனிப்பாடல் நிகழ்ச்சியை நிகழ்த்தினார். சித்தார் மற்றும் சுர்பகார் இரண்டையும் வாசித்தார்.
பல தசாப்தங்களாக, இவர் தனது இரு கருவிகளிலும் விரிவாக பதிவு செய்துள்ளார்.
ஐரோப்பா, அமெரிக்கா, ஐக்கிய இராச்சியம், ஜெர்மனி, சீனா மற்றும் தென்கிழக்கு ஆசியாவில் இம்ராத் கான் தனது நிகழ்ச்சியினை நிகழ்த்தினார். 1970 இல் கான் திரைப்பட விழாவிலும் நிகழ்த்தியுள்ளார்.. ஒவ்வொரு ஆண்டும் பாரம்பரிய இந்திய இசையை கற்பிப்பதற்கும், செயிண்ட் லூயிசிலுள்ள வாசிங்டன் பல்கலைக்கழகத்தில் சித்தார் மாணவர்களுக்கு கற்பித்து வந்தார்.
சத்யஜித் ரே மற்றும் ஜேம்ஸ் ஐவரி போன்ற பிரபல திரைப்பட தயாரிப்பாளர்களால் தயாரிக்கப்பட்ட படங்களில் இவரது இசை இடம்பெற்றுள்ளது.
இறப்பு
அமெரிக்காவின் மிசூரியின் செயின்ட் லூயிஸில் பக்கவாதம் காரணமாக 22 நவம்பர் 2018 அன்று இறந்தார். இம்ரத் கானுக்கு நிசாத் கான் (சித்தார்), இர்சாத் கான் (சித்தார்), வஜாக்த் கான் (சரோத்), சபாத்துல்லா கான் (கைம்முரசு இணை), அசுமத் அலிகான் என்ற ஐந்து மகன்கள் இருந்தனர். இவர்கள் அனைவரும் நன்கு பயிற்சி பெற்ற திறமையான இசைக்கலைஞர்களாவர்.
விருதுகளும் அங்கீகாரமும்
1988 ஆம் ஆண்டில், இவருக்கு இந்தியக் குடியரசுத் தலைவரிடமிருந்து சங்கீத நாடக அகாதமி விருது வழங்கபட்டது. 2017 ஆம் ஆண்டில் இவருக்கு பத்மசிறீ விருது வழங்கப்பட்டது; இருப்பினும், "இது மிகவும் சிறியது மற்றும் மிகவும் தாமதமாக வந்தது" என்று கூறி விருதை ஏற்க மறுத்துவிட்டார்; இது இவரது மாணவர்கள் மற்றும் சகோதரத்துவ உறுப்பினர்களிடையே ஒரு குழப்பத்தைத் தூண்டியது.
வெளி இணைப்புகள்
பகுப்பு:சங்கீத நாடக அகாதமி விருது பெற்றவர்கள் பகுப்பு:பத்மசிறீ விருது பெற்ற கலைத் துறையினர் பகுப்பு:இந்திய முஸ்லிம்கள் பகுப்பு:சித்தார் இசைக் கலைஞர்கள் பகுப்பு:2018 இறப்புகள் பகுப்பு:1935 பிறப்புகள்
பர்னா அணை
பார்னா அணை (Barna Dam) இந்தியாவின் மத்தியப் பிரதேசம் மாநிலத்தில், ராய்சேன் மாவட்டத்தில் அமைந்துள்ளது. பாடி வட்டத்தில் அமைந்துள்ள பார்னா அணை புவியீர்ப்பு வகை அணை வகையைச் சார்ந்தது. மாநிலத் தலைநகரான போபாலுக்கு 100 மீட்டர் தொலவில் அணை உள்ளது. 1978 ம் ஆண்டு கட்டப்பட்ட இந்த அணையின் முதன்மையான நோக்கம் பாசனப் பயன்பாடாகும்.
மேற்கோள்கள்
பகுப்பு:மத்தியப் பிரதேச அணைகள் பகுப்பு:ராய்சேன் மாவட்டம் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:இந்திய அணைகள்
கரடிசித்தூர் விருத்தகிரீஸ்வரர் கோயில்
கரடிசித்தூர் விருத்தகிரீஸ்வரர் கோயில் தமிழ்நாட்டில் கள்ளக்குறிச்சி மாவட்டம், கரடிசித்தூர் என்னும் ஊரில் அமைந்துள்ள சிவன் கோயிலாகும்.
கோயில் அமைப்பு
இக்கோயிலில் விருத்தகிரீஸ்வரர் சன்னதியும், தாயார் உபசன்னதியும் உள்ளன. இங்குக் கோயில் தேர் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபுவழி அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:கள்ளக்குறிச்சி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மாநில நெடுஞ்சாலை 96 (தமிழ்நாடு)
மாநில நெடுஞ்சாலை 96 அல்லது எஸ்.எச்-96 (SH 96) என்பது, இந்தியாவின் தமிழ்நாடு மாநிலத்தின் ஈரோடு மாவட்டத்தில் ஈரோடு என்னும் இடத்தையும், திருப்பூர் மாவட்டத்தின் காங்கேயம் என்ற இடத்தையும் இணைக்கும் ஈரோடு - பெருந்துறை - காங்கேயம் சாலை ஆகும். இதன் நீளம் 51.6  கிலோமீட்டர்கள்.
சீ. துசார
'''சீ. துசார' (C. Thusara''), இலங்கை மொரட்டுவையைப் பிறப்பிடமாகக் கொண்ட துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1995/96 பருவ ஆண்டுகளில், இலங்கை மொரட்டுவை விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:வாழும் நபர்கள்
ஐரோப்பா (நிலவு)
ஐரோப்பா (Europa,  (Jupiter II), என்பது வியாழக் கோளின் 66 நிலவுகளில் ஆறாவதாக அருகிலிருக்கும் நிலவு ஆகும்.  கலீலியோவால் 1610இல் கண்டுபிடிக்கப்பட்ட வியாழனின் நான்கு நிலவுகளில் மிகச் சிறியதாக இருப்பினும் சூரியக் குடும்பத்தில் மிகப்பெரும் கோள்/துணைக்கோள்களில் ஒன்றாகும். 1610ஆம் ஆண்டு கலீலியோ கண்ட அதே நேரத்தில் தனிப்பட்டு சைமன் மாரியசும் கண்டறிந்திருக்கலாம். தொடர்ந்த நூற்றாண்டுகளில் புவியிலிருந்து தொலைநோக்கிகள் மூலமும் 1970களிலிருந்து துழாவு விண்கலங்கள்  மூலமாகவும் விரிவான ஆய்வு மேற்கொள்ளப்பட்டுள்ளது.
புவியின் நிலவைவை விட சற்றே சிறியதான ஐரோப்பா சிலிக்கேட் பாறைகளால் ஆனது; கருப்பகுதியில் இரும்பு இருக்கலாம். இதன் பலம் குன்றிய வளி மண்டலத்தில் முதன்மையானதாக ஆக்சிசன் உள்ளது. பனிக்கட்டிகளால் ஆன இதன் மேற்பரப்பு சூரிய மண்டலத்திலேயே மிகவும் பள்ளம் மேடற்றது. இந்தப் பரப்பில் பிளவுகளும் கோடுகளும் உள்ளபோதும் பெருவாய்கள் குறைவு. இத்தகைய வழவழப்பான மேற்பரப்பினால் இதனடியே நீரால் அமைந்த கடல் இருக்கலாம் எனவும் புவிக்கப்பாலான வாழிடமாக இருக்கலாம் எனவும் கருதுகோள்கள் நிலவுகின்றன. இந்தக் கருதுகோள்கள் தட்டுப் புவிப்பொறைக் கட்டமைப்பு நகர்தல் போலவே கோள் ஈர்ப்பு விசை சார் அலையோட்டத்தால் இந்தக்கடல் நீர்ம நிலையிலேயே உள்ளதாகவும் முன்மொழிகின்றன.
1989ஆம் ஆண்டு விண்ணேற்றப்பட்ட கலிலியோ விண்கலம் திட்டம் மூலமாக ஐரோப்பாவாக் குறித்த பல பயனுள்ள தகவல்கள் கிட்டியுள்ளன. இந்த நிலவை அருகில் பறக்கும் விண்கலங்களே கண்டிருந்தாலும் இதன் சுவாரசியமான கூறுகள் பல  புத்தாய்வுத் தேடுதல்  திட்டங்களுக்கு வித்திட்டுள்ளன. ஐரோப்பாவிற்கான அடுத்த திட்டமாக   ஐரோப்பிய விண்வெளி நிறுவனத்தின் வியாழனின் பனிநிலவு புத்தாய்வுக் கலம் (JUICE) 2022இல் விண்ணில் செலுத்தப்பட உள்ளது.
கண்டுபிடிப்பும் பெயரிடலும்
ஐரோப்பா நிலாவானது 8 ஜனவரி 1610 அன்று கலீலியோ கலிலியால் கண்டுபிடிக்கப்பட்டு சைமன் மாரியசால் பெயரிடப்பட்டது. ஐரோப்பா என்பது கிரேக்கத் தொன்மவியலைச் சேர்ந்த போனீசியன் உயர்குடிப் பெண்ணின் பெயராகும். அவள் சூசுவுடன் நட்புக்கொண்டு கிரீட் பிரதேசத்தின் அரசியானாள்.
ஐரோப்பா வியாழனின் ஏனைய மூன்று துணைக்கோள்களான ஐஓ, கனிமிடு, காலிஸ்டோ ஆகியவற்றுடன் சேர்த்து கலீலியோ கலிலியால் 1610 ஆம் ஆண்டு ஜனவரி மாதம் கண்டுபிடிக்கப்பட்டது.
மேலும் படிக்க
வியாழனின் நிலாக்கள்
வெளி இணைப்புகள்
பகுப்பு:வியாழனின் நிலவுகள் பகுப்பு:கலீலியின் நிலவுகள் பகுப்பு:கலிலியோ கலிலி
அன்னா சாண்டி
அன்னா சாண்டி (Anna Chandy, 1905-1996) கேரளத்தின் முதல் பெண் வழக்கறிஞர் என்ற பெயர் பெற்றவர். இந்தியாவின் முதல் பெண் நீதியரசராகவும், இந்தியாவின் உயர் நீதிமன்ற முதல் பெண் நீதியரசராகவும் நியமனம் பெற்றவர்.
இளமைப் பருவம்
அன்னா சாண்டி 1905 இல் திருவனந்தபுரத்தில் பிறந்தார். அவர் ஒரு கிறித்தவ குடும்பத்தைச் சார்ந்தவர். 1926 ஆம் ஆண்டில் முதுகலைப் பட்டம் பெற்ற பின்னர், கேரள மாநிலத்தில் சட்டத்தில் பட்டம் பெற்ற முதல் பெண் ஆனார். 1929 ஆம் ஆண்டில் வழக்கறிஞராகப் பதிவு செய்து பணியாற்றித் துவங்கினார். அதே நேரத்தில் ஸ்ரீமதி என்ற இதழைத் தொடங்கி பெண்கள் உரிமைகளுக்காக பாடுபட்டார்.
முதல் தலைமுறை பெண்ணியவாதி
இவர் "முதல் தலைமுறை பெண்ணியவாதி" என்று விவரிக்கப்பட்டார். அன்னா சாண்டி 1931 ஆம் ஆண்டில் ஸ்ரீமுலாம் மக்கள் கூட்டமைப்பிற்கான தேர்தலுக்கு பிரச்சாரம் செய்தார். அவர் போட்டியிலும் செய்தித்தாள்கள் மூலமும் விரோதத்தை சந்தித்தார். ஆனால் 1932 -34 இல் தேர்ந்தெடுக்கப்பட்டார்.
இறுதி வாழ்க்கை
தனது பணி ஓய்வுக்குப் பின், அன்னா சாண்டி இந்திய சட்ட ஆணையத்தில் பணியாற்றினார். ஆத்மகதா (1973) என்ற தலைப்பில் சுயசரிதையை எழுதினார். 1996 இல் அவர் இறந்தார்.
மேற்கோள்கள்
பகுப்பு:மலையாள நபர்கள் பகுப்பு:இந்தியப் பெண் நீதிபதிகள் பகுப்பு:1905 பிறப்புகள் பகுப்பு:1996 இறப்புகள் பகுப்பு:இந்தியப் பெண்ணியவாதிகள் பகுப்பு:இந்திய வழக்கறிஞர்கள் பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள் பகுப்பு:திருவனந்தபுரம் மாவட்ட நபர்கள் பகுப்பு:20 ஆம் நூற்றாண்டு இந்திய வழக்கறிஞர்கள்
எஸ். தரங்க
'''எஸ். தரங்க' (S. Tharanga''), இலங்கை கொழும்பைப் பிறப்பிடமாகக் கொண்ட துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1998-99 பருவ ஆண்டுகளில், இலங்கை சிங்க விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:வாழும் நபர்கள்
சிக்கந்திராபாது மணிக்கூட்டுக் கோபுரம்
சிக்கந்திராபாது மணிக்கூட்டுக் கோபுரம் (Secunderabad Clock Tower) இந்தியாவின் ஐதராபாத்தின் சிக்கந்திராபாது பகுதியில் அமைந்துள்ள ஒரு மணிக்கூட்டுக் கோபுரம் ஆகும். 1860 இல் 10 ஏக்கர் (4.0 ஹெக்டேர்) நிலத்தில் கட்டப்பட்ட இந்தக் கட்டிடம் 1 பிப்ரவரி 1897 அன்று திறக்கப்பட்டது.
பின்னணி
ஐதராபாத் நிசாம் சிக்கந்தர் சா என்பவரால் வெளியிடப்பட்ட ஒரு ஆணையின்படி 1806இல் அவரது பெயரில் சிக்கந்திராபாத் நகரம் நிறுவப்பட்டது. ஐதராபாத்தில் உள்ள சிக்கந்திராபாத் இராணுவப் பகுதியில் நிலைகொண்டிருந்த பிரித்தானிய அதிகாரிகள் அடைந்த முன்னேற்றத்தைக் கௌரவிக்கும் விதமாக, 1860இல் இதற்காக 10 ஏக்கர் (4.0 ஹெக்டேர்) நிலத்தை வழங்கப்பட்டது. 120 அடி உயரமுள்ள மணிக்கூட்டுக் கோபுரம் 1896இல் 2.5 ஏக்கர் (1.0 ஹெக்டேர்) பரப்பளவுள்ள பூங்கா வளாகத்தில் கட்டப்பட்டது. 1897 பிப்ரவரி 1 அன்று அரச பிரநிதி சர் திரெவர் ஜான் சிசெல் பிளவ்டனால் கோபுரம் திறக்கப்பட்டது. கோபுரத்தின் கடிகாரத்தை தொழிலதிபரான திவான் பகதூர் சேத் இலட்சுமி நாராயண் ராம்கோபால் வழங்கினார்.
வரலாறு
2003ஆம் ஆண்டில், அதிக போக்குவரத்து நெரிசல் ஏற்பட்டதால் கோபுரம் இடிக்கப்பட்ட பட்டியலில் ஐதராபாத்து மாநகராட்சியால் வைக்கப்பட்டது. ஆந்திர அரசின் மூத்த அதிகாரி ஒருவர் கூறுகையில், இந்த கட்டமைப்பை இடிக்காமல் இருக்க தங்களால் முடிந்தவரை முயற்சி செய்வதாக தெரிவித்தார். 2006 ஆம் ஆண்டில், கோபுரம் அமையும் பூங்கா அதே நிறுவனத்தால் புதுப்பிக்க தேர்ந்தெடுக்கப்பட்டது. சாலைகளை விரிவாக்குவதற்காக inr 10000000 செலவில் மேற்கொள்ளப்பட்ட இந்த பூங்காவின் அளவு  குறைக்கப்பட்டது. கூடுதலாக, கோபுரம் புதுப்பிக்கப்பட்டது. பூங்கா புல்வெளிகளால் அலங்கரிக்கப்பட்டது. மேலும், ஒரு செயற்கை அருவியும் நிறுவப்பட்டது. 2005ஆம் ஆண்டில் புனரமைப்பு நிறைவடைந்தது. 2006 ஆம் ஆண்டில் அப்போதைய முதல்வர் எ. சா. ராஜசேகர ரெட்டியால் பூங்கா திறக்கப்பட்டது. 1969 ஆம் ஆண்டு தனித் தெலங்காணா போராட்டத்தின் போது முதல் ஏற்பட்ட காவலர்களின் துப்பாக்கிச் சூட்டின் நினைவாக பூங்காவிற்குள் ஒரு தியாகியின் நினைவிடமும் நிறுவப்பட்டது. இதற்குப் பிறகு ஒரு வருடத்திற்குள், கோபுரத்தின் நான்கு கடிகாரங்களில் இரண்டு தொழில்நுட்பக் கோளாறுகளால் வேலை செய்வதை நிறுத்திவிட்டன.
உலகப் பாரம்பரியக் களம்
இந்த கோபுரம் ஐதராபாத்து - சிக்கந்திராபாத்தின் இரட்டை நகரங்களில் ஒரு பாரம்பரிய கட்டமைப்பாக அறிவிக்கப்பட்டது. இந்த கோபுரம் போன்ற தளங்களில் குடிமை நிறுவனம் மேற்கொண்ட முயற்சியின் விளைவாக, ஐதராபாத்திற்கு உலகப் பாரம்பரியக் களமாகத் தகுதி பெறும் திட்டம் மீண்டும் புதுப்பிக்கப்பட்டது.
2006 ஆம் ஆண்டில், சிக்கந்திராபாத் உருவாக்கத்தின் 200வது ஆண்டு கொண்டாட்டங்கள் ஆந்திர மாநில அரசால் ஏற்பாடு செய்யப்பட்டன. உள்ளூர் நிறுவனத்தால் வடிவமைக்கப்பட்ட குறியீட்டின் தலைப்பாக மணிக்கூட்டுக் கோபுரம் தேர்ந்தெடுக்கப்பட்டது. மணிக்கூட்டுக் கோபுரத்தின் உருவகம் முதலில் நகர கட்டிடக்கலை கல்லூரியின் மாணவர்களால் உருவாக்கப்பட்டது. இந்த கொண்டாட்டத்தின் ஒரு பகுதியாக இயக்குநர் மணிசங்கரின் 9 நிமிடங்கள் 30 வினாடிகள் கொண்ட ஒரு குறும்பட திரைப்படம் வெளியிடப்பட்டது. நகரத்தின் வரலாற்றை விவரிக்கும் படம், அதில் மணிக்கூட்டுக் கோபுரம் இடம் பெற்றிருந்தது.
தற்போது கோபுரம் அமைந்துள்ள பூங்கா, குழந்தைகள் திரைப்பட விழா, விழிப்புணர்வு நிகழ்ச்சிகள் போன்ற பல்வேறு குடிமக்களை மையமாகக் கொண்ட நிகழ்வுகளை ஊக்குவிக்கும் இடமாகவும் விளங்குகிறது.
வெளி இணைப்புகள்
பகுப்பு:Coordinates on Wikidata பகுப்பு:மணிக்கூட்டுக் கோபுரங்கள்
புரோட்டோகோராஸ்
புரோட்டகோராஸ் (Protagoras, கிரேக்கம் : Πρωταγόρας _ _ _ _   ; சு. 490 கி.மு – சு. கிமு 420 ) என்பவர் சாக்ரடீசின் காலத்திற்கு முந்தைய கிரேக்க மெய்யியலாளர் மற்றும் சொல்லாட்சி கோட்பாட்டாளர் ஆவார். இவர் பிளேட்டோவால் சோபிஸ்டுகளில் ஒருவராக எண்ணப்படுகிறார்.
சோபிஸ்டுகளில் மிகுந்த புகழ்பெற்றவராக இவர் இருந்த இவர் கல்வி கேள்விகளில் சிறந்தவராக இருந்தார். அறநெறியை கடைபிடித்தவராகவும், பிறருடைய பாராட்டுபவராகவும் இருந்தார். வாதங்களில் கலந்துகொள்ளும்போது நிதானமிழக்காமல் வாதிடுவார்; சினம் கொள்ளமாட்டார். தன்னிடம் பயிலும் மாணவர்களிடம் கூடுதலான கட்டணம் பெற்றதாக சிலரால் விமர்சிக்கப்பட்டபோது, அவ்வாறு கட்டணத்தை வாங்குவது நியாயம் என்று சாதிப்பார்.
ஐரோப்பாவைப் பொறுத்தமட்டில், முதன்முதலாக மொழிக்கு இலக்கணம் கண்டவர் புரோட்டோகோராஸ் ஆவார். மொழி ஆராய்ச்சிக்கு அடி கோலியவர் இவரேயாவார். இலக்கியத்துக்கு அதிகப்படியான பங்களிப்புகளையும் செய்துள்ளார்.
வாழ்க்கை வரலாறு
புரோட்டகோராஸ் தாசோஸ் தீவுக்கு எதிரே உள்ள அப்டெரா, திரேசில் பிறந்தார் (தற்போதைய கிரேக்கத்தின் சாந்தி பிராந்திய அலகுக்கு உட்பட்ட பகுதி ). ஆலஸ் கெலியசின் கூற்றுப்படி, இவர் முதலில் ஒரு சுமைதூக்கும் தொழிலாளியாக தனது வாழ்க்கையைத் துவக்கினார். ஒரு நாள் இவர் ஒரு குறுகிய கம்பியால் கட்டப்பட்ட சிறிய மரத் துண்டுகளை சுமந்துகொண்டு செல்வதை மெய்யியலாளர் டெமோக்கிரட்டிசு கண்டார். இவர் சுமைகளை வடிவியல் துல்லியத்துடன் ஒன்றாக இணைத்திருந்ததை உணர்ந்தார். அதன்படி டெமோக்ரிட்டிசு, இவரை ஒரு சிறுமுது அறிஞராக இருக்க வேண்டும் என்று உணர்ந்தார். டெமோக்ரிட்டிசு உடனடியாக இவரை தனது வீட்டிற்கு அழைத்துச் சென்று மெய்யியலைக் கற்பித்தார். அதன்பிறகு புரோட்டகோராஸ் ஏதென்சில் நன்கு அறியப்பட்டாராகவும், பெரிக்கிளீசின் நண்பராகவும் ஆனார்.
இவரது வாழ்ந்த காலம் குறித்து துள்ளியமாக பதிவு செய்யப்படவில்லை. ஆனால் காலங்காலமாக எஞ்சியிருக்கும் எழுத்துக்களில் உள்ள குறிப்புகளில் இருந்து தகவல்கள் விரிவுபடுத்தப்பட்டுள்ளன. சாக்கிரட்டீசு, பிரோடிகஸ், இப்பியாஸ் ஆகியோரின் கூட்டத்தின் முன்னிலையில், அவர்கள் அனைவருக்கும் தந்தையாக இருக்கும் அளவுக்கு தனக்கு வயதாகிவிட்டதாக புரோட்டகோராஸ் குறிப்பிட்டதாக பிளாட்டோ எழுதியுள்ளார். இதன்படி இவர் கிமு 490க்குப் பிறகு பிறந்தவராக இருக்கவேண்டும் என தெரிகிறது. மெனோவில் இவர் 40 ஆண்டுகள் சோபிஸ்டாக பணியாற்றிய பிறகு, தோராயமாக 70 வயதில் இறந்ததாகக் கூறப்படுகிறது. அப்படியானால், இவரது மரணம் கிமு 420 இல் நிகழ்ந்ததாகக் கருதப்படலாம், ஆனால் அது உறுதியாகத் தெரியவில்லை.
பெரிக்கிள்சும், புரோட்டகோராசும் ஒரு நாள் முழுவதும் ஒரு சுவாரஸ்யமான சட்ட சிக்கல் குறித்து விவாதித்தார்கள் என்று புளூட்டாக் எழுதினார், அது தத்துவார்த்த கேள்வியை உள்ளடக்கியிருக்கலாம் : "ஒரு தடகள போட்டியில், ஒரு நபர் தற்செயலாக ஈட்டியால் தாக்கப்பட்டு கொல்லப்பட்டார். அவரது மரணத்துக்குக் காரணம் ஈட்டியை எறிந்த நபரா அல்லது விளையாட்டுகளை நடத்துவதற்கு பொறுப்பான அதிகாரிகளா?" என்பதாகும்.
இறைமறுப்பு
புரோட்டகோராஸ் இறைமறுப்பை அல்லது டிம் விட்மார்ஷ் கூறுவது போல் அறியவியலாமைக் கொள்கையை ஆதரிப்பவராக இருந்தார். புரோடகோரசின் தொலைந்துபோன படைப்பான ஆன் தி காட்ஸ் என்ற நூலில் அவர் எழுதினார்: "கடவுள்கள் இருக்கிறார்களோ இல்லையோ எனக்குத் தெரியாது. அப்படி இருந்தால், அவர்கள் எப்படி இருப்பார்களென்பதும் எனக்குத் தெரியாது. இவற்றைப் பற்றி நாம் அறிந்துகொள்ள முடியாதபடி பல விசயங்கள் நம்மை தடுக்கின்றன. கடவுளுண்மையைப்பற்றின இந்த விசயமோ தெளிவற்றிருக்கிறது. மனிதனுடைய வாழ்நாளோ மிகச்சுருக்கம்."
குறிப்புகள்
பகுப்பு:அறிவியலின் வரலாறு பகுப்பு:சமய வரலாறு பகுப்பு:அறிவாய்வியலாளர்கள் பகுப்பு:பண்டைய கிரேக்க மெய்யியலாளர்கள் பகுப்பு:சோபிஸ்டுகள்
நிலியன்
இவற்றையும் பார்க்க
ஆட்சியாளர் பட்டியல், இலங்கை
வெளி இணைப்புக்கள்
பகுப்பு:அனுராதபுர மன்னர்கள் பகுப்பு:விசய வம்ச அரசர்கள்
எலான் மசுக்
எலான் மசுக் (Elon Reeve Musk, பிறப்பு: சூன் 28, 1971) தென் ஆப்பிரிக்காவில் பிறந்த கனேடிய, அமெரிக்க தொழிலதிபர், கண்டுபிடிப்பாளர் மற்றும் முதலீட்டாளர் ஆவார். இவர் தற்போது எசுபேசுஎக்சு நிறுவனத்தின் முதன்மை செயல் அதிகாரி மற்றும் தலைமை தொழில்நுட்ப அதிகாரியாகவும், டெஸ்லா மோட்டார்ஸ் நிறுவனத்தின் கட்டுமான தலைவர் மற்றும் முதன்மை செயல் அதிகாரியாகவும் உள்ளார்.
ஸ்பேஸ் எக்ஸ் (SpaceX), பேபால் (PayPal) டெஸ்லா மோட்டார்ஸ், மற்றும் ஜிப்2 ஆகிய நிறுவனங்களின் ஆரம்ப கால முதலீட்டாளர் ஆவார். மஸ்க் அவற்றின் இணை நிறுவனர்களில் ஒருவரும் ஆவார். திசம்பர் 2022 நிலவரப்படி, US$169.1 பில்லியனுக்கும் அதிகமான நிகர மதிப்புடன் உலகின் இரண்டாவது பணக்காரராக உள்ளார்.
பின்புலமும் கல்வியும்
கனடாவில் ஒண்டாரியோ கிங்ஸ்டனில் உள்ள குவீன்ஸ் பல்கலைக் கழகத்திலும், பின்னர் பென்சில்வேனியா பல்கலைக்கழகத்திலும் படித்தார். பொருளியல் மற்றும் தெரியியல் ஆகியவற்றில் இளங்கலைப் பட்டங்கள் பெற்றார். ஆய்வுகள் செய்து பட்டம் பெற கலிபோர்னியாவில் உள்ள ஸ்டான்போர்டு பல்கலைக்கழகத்தில் சேர்ந்தார், ஆனால் படிப்பை அங்குத் தொடரவில்லை.
தொழிற் பணிகள்
வணிக நோக்கில் விண்வெளியில் சுற்றுலாப் பயணம் செய்ய விண்கலத்தை உருவாக்கி மனிதர்களை அனுப்புவதே ஸ்பேஸ் எக்சின் முகாமையான அலுவல் ஆகும். மேலும் செவ்வாய்க்கோளுக்கு மனிதர்களைக் குடியேற்ற வேண்டும்; அது 2024 ஆம் ஆண்டில் நிறைவேறும் என்ற நம்பிக்கையுடன் இருக்கிறார் எலான் மசுக்.
பிற கூட்டாளிகளுடன் இணைந்து எலான் மஸ்க் நிறுவிய டெஸ்லா மோட்டார்ஸ் தயாரித்த மின்சார மகிழுந்துகள் பிரபலமாய் விற்பனை ஆயின. அமெரிக்க மகிழுந்துகள் தயாரிப்பில் ஜெனரல் மோட்டார்ஸ் குழுமத்தையும் விஞ்சிவிட்டது என 2017 ஏப்ரலில் அறிவிக்கப்பட்டது.
புதிய திட்டங்கள்
எலான் மஸ்க் 2013 இல் ஹைபர்லூப் என்னும் புதிய கருத்தை முன்வைத்து அறிவித்தார். அந்தத் திட்டத்தின்படி பெரு நகரங்களிடையே மிக விரைவில் பயணம் செய்யக்கூடிய நோக்கத்தில் குறைந்த அழுத்தக் குழாய்கள் வழியாக ஒரு மணி நேரத்தில் 700 மைல்கள் விரைந்து செல்ல முடியும். வானுர்தி, தொடர்வண்டி ஆகிய ஊர்திகளை விட வேகமாகச் செல்ல முடியும். இந்த் திட்டம் நிறைவேற 10 ஆண்டுகளுக்கு மேல் ஆகும் என எதிர்பார்க்கப்படுகிறது.
ஓபன் AI என்ற ஆராய்ச்சி நிறுவனத்தில் இவர் பொறுப்பேற்றுச் செயல்பட்டார். இது செயற்கை நுண்ணறிவு வளர்ச்சிக் குறித்து ஆய்வு செய்கிறது. மேலும் நியுராலிங்க் என்ற அமைப்பில், மனிதர்களின் மூளையில் கருவியைப் பொருத்தி மென்பொருளுடன் இணைக்கும் முயற்சியை மேற்கொள்வதில் எலான் மஸ்க் முனைப்பாக இருக்கிறார்.
பெற்ற பட்டங்கள்
யேல் பல்கலைக்கழகம், சுர்ரே பல்கலைக்கழகம், டிசைன் கலைக் கல்லூரி ஆகிய கல்வி நிறுவனங்கள் எலானுக்கு மதிப்புறு பட்டங்கள் வழங்கி கௌரவித்தன.
மேற்கோள்கள்
பகுப்பு:1971 பிறப்புகள் பகுப்பு:அமெரிக்கக் கண்டுபிடிப்பாளர்கள் பகுப்பு:வாழும் நபர்கள் பகுப்பு:அமெரிக்க வான்-விண்வெளிப் பொறியியலாளர்கள்
தேசிய எயிட்சு கட்டுப்பாட்டு அமைப்பு
தேசிய எயிட்சு கட்டுப்பாட்டு அமைப்பு (National AIDS Control Organisation), 1992-ல் நிறுவப்பட்டது, இது இந்தியாவின் சுகாதாரம் மற்றும் குடும்ப நலத்துறை அமைச்சகத்தின் ஒரு பிரிவாகும். இது 35 எச்.ஐ.வி/எயிட்சு தடுப்பு மற்றும் கட்டுப்பாட்டுச் சங்கங்கள் மூலம் இந்தியாவில் எச்.ஐ.வி / எயிட்சு கட்டுப்பாட்டுத் திட்டத்திற்குத் தலைமை தாங்குகிறது. இந்தியாவில் எச்.ஐ.வி/எயிட்சு தடுப்பு மற்றும் கட்டுப்பாட்டிற்கான கொள்கைகளை உருவாக்குவதற்கும் திட்டங்களைச் செயல்படுத்துவதற்கும் தலைமைத் தாங்கும் ஓர் அமைப்பாகும்.
மருந்து கட்டுப்பாட்டு அதிகாரிகள் மற்றும் தேசிய எயிட்சு கட்டுப்பாட்டு அமைப்புடன் இணைந்து இரத்த வங்கி உரிமம், இரத்த தான நடவடிக்கைகள் மற்றும் இரத்த மாற்றம் மூலம் பரவும் தொற்று பரிசோதனை மற்றும் அறிக்கையிடல் ஆகியவற்றில் கூட்டு கண்காணிப்பை மேற்கொள்ளும் அமைப்பாக உள்ளது.
இந்திய மருத்துவ ஆராய்ச்சி குழுமம்- தேசிய மருத்துவ புள்ளியியல் நிறுவனத்துடன் இணைந்து தேசிய எயிட்சு கட்டுப்பாட்டு அமைப்பு இரண்டு ஆண்டுகளுக்கு ஒருமுறை (ஒவ்வொரு 2 வருடங்களுக்கும்) எச். ஐ. வி. மதிப்பீடுகளை மேற்கொள்கிறது. இறுதி மதிப்பீடு 2019 செய்யப்பட்டது. இந்தியாவில் எச். ஐ. வி. மதிப்பீட்டின் முதல் நிகழ்வு 1998-ல் செய்யப்பட்டது.
2010ஆம் ஆண்டில், தேசிய எயிட்சு கட்டுப்பாட்டு அமைப்பு இந்தியாவில் பயன்படுத்துவதற்குக் கல்வி உபகரணங்களைப் பாடத்திட்டத்துடன் அங்கீகரித்தது. இது பாலினக் கல்வியுடன் இணைக்கப்பட வேண்டிய பாடத்திட்டத்தில் எயிட்சு கல்வியை முதன்முறையாக வழங்கியது.
2012-ல், தேசிய எயிட்சு கட்டுப்பாட்டு அமைப்பு, எச்.ஐ.வி/எய்ட்ஸ் தொடர்பான மற்ற 16 அமைப்புகளுடன் இணைந்து, "பெஹ்சான்" திட்டத்தின் கீழ் "ஹிஜ்ரா ஹப்பா" என்ற நிகழ்ச்சியினை நடத்தியது. இந்த நிகழ்வில் 17 மாநிலங்களைச் சேர்ந்த 100க்கும் மேற்பட்ட திருநங்கைகள் மற்றும் ஹிஜ்ரா சமூகத்தின் பிரதிநிதிகள், அரசு, தன்னார்வ தொண்டு நிறுவனங்கள் மற்றும் குடிமை சமூகத்தின் உறுப்பினர்களுடன் உரையாடினர்.
தூத்தூர் மன்னார்சுவாமி கோயில்
தூத்தூர் மன்னார்சுவாமி கோயில் தமிழ்நாட்டில் அரியலூர் மாவட்டம், தூத்தூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பாதரச(I) புரோமைடு
பாதரச(I) புரோமைடு (Mercury(I) bromide) என்பது Hg2Br2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பாதரசம் மற்றும் புரோமின் சேர்ந்து உருவாகும் இச்சேர்மத்தை மெர்குரசு புரோமைடு என்ற பெயராலும் அழைக்கலாம். சூடுபடுத்தும் போது பாதரச(I) புரோமைடு வெண்மை நிறத்திலிருந்து மஞ்சள் நிறத்திற்கு மாறுகிறது. புற ஊதா ஒளியில் படும்போது சல்மான் நிறமாக நின்றொளிர்கிறது. ஒலி-ஒளி கருவிகளில் பாதரச(I) புரோமைடு பயன்பாடுகளைக் கொண்டுள்ளது.
தூத்தூர் மன்னார்சுவாமி கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பாதரச(I) புரோமைடு
இச்சேர்மத்தினுடைய மிகவும் அரிய கனிம வடிவம் குழ்மினைட்டு Hg2(Br,Cl)2 ஆகும்.
தூத்தூர் மன்னார்சுவாமி கோயில்
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பாதரச(I) புரோமைடு
கட்டமைப்பு
நேர்கோட்டு X-Hg-Hg-X அலகுகளை பொதுவாகக் கொண்டிருக்கும் மற்ற பாதரச(I) சேர்மங்களைப் போல Hg2Br2 சேர்மமும்  249 பைக்கோமீட்டர் நீளம் கொண்ட Hg-Hg பிணைப்பும் (பாதரசம் உலோகத்தில் Hg-Hg பிணைப்பு நீளம் 300 பைக்கோமீட்டர் ஆகும்) 271 பைக்கோமீட்டர் நீளம் கொண்ட Hg-Br பிணைப்பும் கொண்ட  நேர்கோட்டு BrHg2Br அலகுகளைக் கொண்டுள்ளது. ஒட்டுமொத்த ஒருங்கிணைப்பில் ஒவ்வொரு பாதரச அணுவும் எண்கோண வடிவத்தில் உள்ளன. அருகிலுள்ள இரண்டு புரோமின்களுடன் மேலும் 332 பைக்கோமீட்டர் நீளத்துடன் கூடுதலாக நான்கு புரோமின் அணுக்கள் காணப்படுகின்றன The compound is often formulated as Hg22+ 2Br−. உண்மையில் இது மூலக்கூற்று சேர்மம் என்றாலும் Hg22+ 2Br− என்று முறைப்படுத்தப்படுகிறது.
மேற்கோள்கள்
பகுப்பு:பாதரச சேர்மங்கள் பகுப்பு:புரோமைடுகள் பகுப்பு:உலோக ஆலைடுகள் பகுப்பு:புரோமின் சேர்மங்கள்
குளுமரக்கல தாரக
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:1982 பிறப்புகள் பகுப்பு:1987 பிறப்புகள் பகுப்பு:வாழும் நபர்கள்
லின்கோன் பார்க், நியூ செர்சி
லின்கோன் பார்க் ( Lincoln Park ) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் மோரிசு கவுன்டியில் அமைந்துள்ள ஒரு தன்னாட்சியுள்ள நகரம் ஆகும்.
பரப்பளவு
2010இன் மதிப்பீட்டின் அடிப்படையில் இது 6.91 சதுர கிலோ மீற்றர் பரப்பளவைக் கொண்டுள்ளது. இதில் 6.38 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.53 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 10,521 ஆகும். லின்கோன் பார்க் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 1,649.0 குடிமக்கள் ஆகும்.
மேற்கோள்கள்
பகுப்பு:மோரிசு மாவட்ட நகரங்கள்
மொகலார் அய்யனார் கோயில்
மொகலார் அய்யனார் கோயில் தமிழ்நாட்டில் விழுப்புரம் மாவட்டம், மொகலார் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சின்ன அனுப்பானடி
சின்ன அனுப்பானடி (ஆங்கிலம்:Chinna Anuppanadi), இந்தியாவின் தமிழ்நாடு மாநிலத்தில் அமைந்துள்ள மதுரை மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.